wickkiey/tamil-wikipedia-chunked huggingface dataset:
# டி. கே. ரங்கராஜன்

## வாழ்க்கைக் வரலாறு

### தொழிற்சங்கப் பணிகள்

1991ஆம் ஆண்டு முதல் 2002ஆம் ஆண்டு வரை அகில இந்திய தொழிற்சங்க மையத்தின் (CITU) தமிழ்நாடு மாநிலக்குழுவின் பொதுச் செயலாளராக பொறுப்பு வகித்தார். பாரத மிகு மின் நிறுவனத் தொழிலாளர் சங்கத் தலைவராக உள்ளார்.
# டி. கே. ரங்கராஜன்

## வாழ்க்கைக் வரலாறு

### மாநிலங்களவையில்

மாநிலங்களவையில் 2014ஆம் ஆண்டு நிறைவேற்றப்பட்ட "பயிற்சி பெறும் தொழிலாளர்களுக்கான திருத்தப்பட்ட சட்டம் (The Apprentices (Amendment) Bill, 2014)" தொழிலாளர்களுக்கு எதிரானதாக முதலாளிகளுக்குச் சார்பாக இருப்பதைக் கூறி மாநிலங்களவையில் கண்டித்தார்.
# பார்வைக்கு அப்பால் வீச்சு ஏவுகணை

**பார்வைக்கு அப்பால் வீச்சு ஏவுகணை** *(Beyond-visual-range missile)* என்பது பொதுவாக வளியில் இருந்து வளிக்கு ஏவப்படும் ஏவுகணையாகும். இந்த வகை ஏவுகணை மூலம் 20 நாட்டிகல் மைலுக்கு (37 கி.மி) அப்பாலோ அதற்கு மேலோ உள்ள இலக்கைத் தாக்க முடியும். இந்த வகை ஏவுகணை உந்து பொறி மற்றும் திமிசுத்தாரை பொறி உதவியின் மூலம் இயக்கப்படுகிறது.
# பார்வைக்கு அப்பால் வீச்சு ஏவுகணை

## வரலாறு

பார்வைக்கு அப்பால் வீச்சு ஏவுகணை முதலில் அமெரிக்காவினால் உருவாக்கப்பட்டது. இவ்வகை ஏவுகணை வியட்நாம் போரில் முதலில் பயன்படுத்தப்பட்டது.
# 1,3,5-டிரைநைட்ரோபென்சீன்

**1,3,5-டிரைநைட்ரோபென்சீன்** (*1,3,5-Trinitrobenzene*) என்பது ஒரு நைட்ரேற்றம் செய்யப்பட்ட பென்சீன் வழிபொருள். இது அதிக வெடிதிறன் கொண்ட வெடிபொருள் என்று வகைப்படுத்தப்பட்டுள்ளது. இது நீர்ம நிலையில் குறைவான வெடிப்புத் திறனையும் உலர் தூள் (dry powder) நிலையில் மிக அதிக வெடிதிறனையும் கொண்டுள்ளது. இது தெளிவானது முதல் மங்கிய மஞ்சள் நிறம் வரை நிறம் கொண்டது. இது வலிமையான அதிர்ச்சியின்கீழ் வெடிக்கும். அதிக வெப்பநிலை, திடீரென அதிக வெப்பப்படுத்தும்போது எந்த அளவாக இருந்தாலும் வெடிக்கும். அல்லது அதிக அளவு பொருள் எரிந்துகொண்டிருக்கும்போது வெப்பத்தைச் சேர்க்கும்போதும் இது வெடிக்கும். இது ஒடுக்கிகளுடன் (reducing materials) தீவிரமாக வினைபுரிகிறது. ஆனால், சோடியம் டைகுரோமேட்டுடனோ கந்தக அமிலத்துடனோ இது வினைபுரிவதில்லை. கரிம நைட்ரேட்டுகள் அதிர்ச்சியின் மூலம் வெடிக்கலாம், வெப்பத்துடனோ சுடருடனோ தொடர்பு ஏற்பட்டு வெடிக்கலாம் அல்லது தன்னிச்சையான வேதிவினை மூலமும் கூட வெடிக்கலாம். இது கண்டிப்பாக ஒரு குளிர்ச்சியான, காற்றோட்டமுள்ள இடத்தில் சேமிக்கப்படவேண்டும். இது நெருப்பு மூலம் ஏற்படக்கூடிய இடர்களிலிருந்து தள்ளியிருக்குமாறு வைக்கப்பட வேண்டும். மேலும் ஆக்சிசனேற்றக் காரணிகளிலிருந்தும் தள்ளி வைக்கப்பட வேன்டும். இது அலுமினியம், போரான் ஃபாஸ்பைடு, சயனைடு, எஸ்டர்கள், PN<sub>2</sub>H, சோடியம் சயனைடு, SnC<sub>12</sub>, சோடியம் ஹைப்போஃபாஸ்பைட், தையோசயனேட் முதலியவற்றுடன் தீவிரமாக வினைபுரிகிறது. சிதைவுறுவதற்காக வெப்பப்படுத்தப்படும்போது அதிக நச்சுத்தன்மை வாய்ந்த NOx (நைட்ரசன் ஆக்சைடு) ஆவிகளை வெளிவிடுகிறது. இது அதிக திறன்மிகு ஆக்சிசனேற்றக் கரணி ஆகும். இது ஒடுக்கிகளுடன் தீவிர வினைபுரியக்கூடும்.
# கெனான்

கெனான் என்ற சொல் ஆங்கிலச் சொல் கிரேக்கத்தில் இருந்து லத்தீன் மொழி வழியாகப் பெறப்பட்டது ஆகும். இச்சொல் அளவுகோலைக் குறித்தாலும் இதன் மூலச் சொல்லான κανών என்ற கிரேக்கச் சொல்லுக்கு அளவீடு, தரப்படுத்தல் என்று பொருள்.  
இப்பெயரில் உள்ள கட்டுரைகள்:
- கெனான் இன்க், கேமராக்களை தயாரிக்கும் நிறுவனம்
# சென்னை வர்த்தக மையம்

**சென்னை வர்த்தக மையம்** (Chennai Trade Centre) சென்னை நந்தம்பாக்கத்தில் இருக்கும் ஒரு நிரந்தர பொருட்காட்சி கூடம் ஆகும். இங்கு ஆண்டு முழுவதும் அவ்வப்போது வணிகச்சந்தைகள், பொருட்காட்சிகள் நடந்து வருகிறது.
# சென்னை வர்த்தக மையம்

## அமைவிடம்

சென்னை வர்த்தகமையம் சென்னை வானூர்தி நிலையத்திலிருந்து சுமார் 10 கிலோ மீட்டர் தொலைவில், கிண்டி கத்திப்பாரா சந்திப்பிலிருந்து சுமார் 1.5 கிலோ மீட்டர் தொலைவில் நந்தம்பாக்கத்தில் பரங்கிமலை - பூந்தமல்லி சாலையில் அமைந்துள்ளது. அருகிலுள்ள தொடருந்து நிலையங்கள் கிண்டி மற்றும் பரங்கிமலை ஆகியனவாகும்.
# சென்னை வர்த்தக மையம்

## வசதிகள்

வர்த்தக மையம் 6,714சதுர மீட்டர் பரப்பளவில் அமைந்துள்ளது. இதில் 1,900சதுர மீட்டர் அளவில் பல்நோக்கு மண்டபம், 500சதுர மீட்டர் அளவில் மேடை, 750மீட்டர் அளவில் விருந்து மண்டபம், 269சதுர மீட்டர் அளவில் ஓய்வு அறை, மற்றும் வணிக மற்றும் சந்திப்பு அறைகளுடன் அமைந்துள்ளது. பல்நோக்கு மண்டபத்தில் சுமார் 1,500 பேர் தங்கலாம். நுழைவாயிலில் உள்ள திறந்த இடம் தனித்துவமாக வடிவமைக்கப்பட்ட தாழ்வாரத்துடன் சுமார் 800சதுர மீட்டர் பரப்பளவில் அமைந்துள்ளது. விருந்தினர் ஓய்வறைகள்/ஓய்வு அறைகள் மற்றும் மேடை கலைஞர்களுக்கான பசுமை அறைகளும் உள்ளன.  
மாநாட்டு மையத்தில் உள்ள சிறப்பு வசதிகள் நெகிழ் பகிர்வு, அகச்சிவப்பு எண்ணிம விளக்க அமைப்புகள், திரையரங்கு விளக்கு அமைப்பு, தெளிப்பான்கள் மற்றும் புகை கண்டறியும் கருவிகளுடன் கூடிய தீ பாதுகாப்பு, நவீன ஓலி மற்றும் காணொலி அமைப்பு, சந்திப்பு அறைகள், விருந்து மண்டபம், நெறிமுறை மற்றும் சிறப்பு விருந்தினர் அறை, வணிக மையம் முதலிய வசதிகளைக் கொண்டது. தகவல் சாவடி, வாகன நிறுத்த வசதி சைக்ளோரமா திரையுடன் கூடிய பல திரை பின்னணிகள் மற்றும் 1+5 மொழிகளுக்கான பல விளக்க வசதி, காணொலி காட்சிக் வசதி, மேடை விளக்குகளுக்கான ஒருங்கிணைந்த தொலைக்கட்டுப்பாட்டு கருவி உள்ளிட்ட வசதிகளுடன் கூடியது.
# சென்னை வர்த்தக மையம்

## விரிவாக்கத் திட்டம்

சென்னை வர்த்தக மையத்தை விரிவாக்கம் செய்வதற்காக இந்திய வர்த்தக மேம்பாட்டு கழகம் கூடுதலாக 10 ஏக்கர் நிலத்தை தமிழக அரசிடம் இருந்து பெற்றுள்ளது. மேலும் இரண்டு அரங்குகளுடன் சுமார் 10,000சதுர மீட்டர் பரப்பினைச் சேர்த்து ₹ 1000 மில்லியன் செலவில் கண்காட்சி பகுதியை இரட்டிப்பாக்க திட்டமிடப்பட்டுள்ளது.  
முன்னாள் துணை முதல்வரும் இன்றை முதலமைச்சருமான மு.க.ஸ்டாலின் 26 பிப்ரவரி 2011 அன்று ₹ 2500 மில்லியன் செலவில் சென்னை வர்த்தக மையத்தின் விரிவாக்கப் பணிகளைத் தொடங்கி வைத்தார். விரிவாக்கப் பணிகள் சூலை 2011-இல் தொடங்கி மார்ச் 2013-இல் நிறைவடைந்தது. இதில் ஆறு குளிரூட்டப்பட்ட கண்காட்சி அரங்குகள் கட்டப்பட்டன. இவை ஒவ்வொன்றும் 66,000 சதுர அடியில், இரண்டு தளங்களிலும் 2,000 வாகனங்கள் மற்றும் சம எண்ணிக்கையிலான இரு சக்கர வாகனங்கள் நிறுத்தும் வகையில் திறன் கொண்ட 74,000 சதுர அடியில் அடித்தள வாகன நிறுத்தும் இட வசதியுடன் அமைக்கப்பட்டுள்ளன. தாமேசெக் இன்ஜினியரிங் கன்சோர்டியம் விரிவாக்கப் பணிகளுக்கு ஆலோசகர்களாக நியமிக்கப்பட்டது.  
2020ஆம் ஆண்டு நிலவரப்படி, தமிழ்நாடு வர்த்தக ஊக்குவிப்பு அமைப்பு மையத்தின் திறனை ₹ 2890 மில்லியன் முதல் 40,000 சதுர மீட்டர் செலவில் இரட்டிப்பாக்கும் பணியில் ஈடுபட்டது. விரிவாக்கத்தில் கூடுதலாக 9.5 ஏக்கர் நிலம் சேர்க்கப்பட்டது. இதில் 4,000 பேர் அமரக்கூடிய மாநாட்டு அரங்கம் மற்றும் 1,000 கார்கள் நிறுத்தும் வகையில் பல அடுக்கு வாகன நிறுத்தும் இடம் அமைக்கப்பட்டது.
# நிக்கன்

**நிக்கன் (Nikon)**, பன்னாட்டளவில் மின்னணுப் பொருட்களை விற்பனை செய்யும் ஜப்பானிய நிறுவனம் ஆகும். இதன் தலைமையகம் டோக்கியோவில் அமைந்துள்ளது. இது கேமரா, லென்சு, பைனாக்குலர், அளவீட்டுக் கருவிகள் ஆகியனவற்றைத் தயாரிக்கிறது. கெனான், ஒலிம்பசு, சோனி, பெண்டாக்சு ஆகிய நிறுவனங்கள் தன் போட்டி நிறுவனங்களாகக் கருதப்படுகின்றன.
# நிக்கன்

## மேலும் பார்க்கவும்

- கெனான்
# வார்ப்புரு:Disputed title/doc

## Meaning

This template identifies a Wikipedia article as having a title which is disputed
# வார்ப்புரு:Disputed title/doc

## Usage

To apply this template to an article, first add a new section "Disputed title" to the talk page, describing the problems with the disputed title.  
Arguments:
- **alternate title=** (optional): Contains a single alternative title, which editors feel may be more appropriate
- **alternate titles=** (optional): Use this instead of **alternate title** if there are multiple titles which are believed to be appropriate.
- **section=** (optional, recommended): section of the talk page which contains discussion on the title dispute. A recommended argument for this is <tt>Disputed title</tt>
# வார்ப்புரு:Disputed title/doc

## Example

<code>  
</code>  
results in:  
See .  
This template will place the article into :Category:Accuracy disputes.  
This is a .
# வார்ப்புரு:Disputed title/doc

## Redirects

-
# சஞ்சய் சுப்ரமணியம்

**சஞ்சய் சுப்பிரமணியம்** (*Sanjay Subrahmanyam*) (பிறப்பு: மே 21, 1961) ஒரு இந்தியவியலாளர், வரலாற்றாளர். இந்தியாவை சேர்ந்த இவர், அமெரிக்காவின் தேசிய நூலகத்தில் உள்ள ஜான் க்ளுஜ் மையத்தின் தலைவராக நியமிக்கப்பட்டுள்ளார். இவர் பல புத்தகங்கள் மற்றும் வெளியீடுகளின் ஆசிரியர் ஆவார். இவர் 2004ஆம் ஆண்டு பணியில் இணைந்த கலிபோர்னியா பல்கலைக்கழகத்தில் (லாஸ் ஏஞ்சல்ஸ்) இர்விங் மற்றும் ஜீன் ஸ்டோன் சமூக அறிவியல் பீடத்தின் தலைவராக இருந்தார்.
# சஞ்சய் சுப்ரமணியம்

## குடும்பம்

இவரது தந்தை கிருஷ்ணசாமி சுப்பிரமணியன் இந்தியக் குடிமைப் பணி அதிகாரியாகப் பணியாற்றிவர். இவரது அண்ணன் சுப்பிரமணியம் செயசங்கர் நரேந்திர மோடியின் இரண்டாம் அமைச்சரவையில் இந்திய வெளியுறவு அமைச்சராகப் பணியாற்றினார்.
# சஞ்சய் சுப்ரமணியம்

## படிப்பும் பணிகளும்

- இளங்கலை (பொருளாதாரம்), முதுநிலை (பொருளாதாரம்) படிப்பை டெல்லி பல்கலைக்கழகத்தில் படித்தார். 1987 ஆம் ஆண்டு பொருளாதாரத்தில் முனைவர் பட்டம் பெற்றார்.
- பொருளாதார வரலாறு பிரிவில் பேராசிரியராக 1993-1995 ஆம் ஆண்டு வரை டெல்லி பல்கலைக்கழகத்தில் பணியாற்றினார்.
- பொருளாதார மற்றும் சமூக வரலாறு துறையின் இயக்குநராக பிரெஞ்சு நாட்டில் 1995 -2002 ஆம் ஆண்டு வரை பணியாற்றினார்.
- 2002 ஆம் ஆண்டு ஆக்ஸ்போர்டு பல்கலைக்கழகத்தில் இந்திய வரலாறு மற்றும் கலாச்சார துறையின் இயக்குநராக பணிபுரிந்தார்
- பின்பு அமெரிக்காவின் லாஸ் ஏஞ்சல்ஸ் நகரில் உள்ள கலிபோர்னியா பல்கலைக்கழகத்தில் இந்தியவியல், தெற்காசியவியல் இயக்குநராக பணி புரிந்துள்ளார்.
# சஞ்சய் சுப்ரமணியம்

## விருதுகள்

- 2012 ஆம் ஆண்டிற்கான இன்போசிஸ் விருதினைப் பெற்றார்.
# போபஸ் ஆரன் தியோடர் லெவினி

**போபஸ் லெவினி**என்றழைக்கப்படும் **போபஸ் ஆரன் தியோடர் லெவினி** (Phoebus Aaron Theodore Levene: 25 பிப்ரவரி, 1869 – 6 செப்டம்பர், 1940) ஒரு லித்துவேனிய அமெரிக்க வாழ் யூதர். உயிரி வேதியலாளர்.நியூக்ளிக் அமிலங்களின் அமைப்பு மற்றும் செயல்முறைகள் பற்றி ஆய்வுகள் மேற்கொண்டவர். டி.என்.ஏ, ஆர்.என்.ஏ ஆகிய இரண்டு அமிலங்களுக்கும் உள்ள வேறுபாடுகளை விளக்கியவர்.
# டேவிட் ஹண்டர் ஹியூபெல்

**டேவிட் ஹண்டர் ஹியூபெல்** (David Hunter Hubel, பிறப்பு: பிப்ரவரி 27, 1926) ஒரு கனடிய உடலியங்கியலாளரும் நரம்பியலாளரும் ஆவார். கனடாவில் ஒண்டாரியோவில் விண்ட்சர் என்னுமிடத்தில் பிறந்தவர். பார்வையுணர்வின் மூலமாகப் பெறும் தகவல்களை மனிதன் எப்படிச் சிந்தித்துப் புரிந்துகொள்கிறான் என்பதை ஆராய்ந்து 1981 ஆம் ஆண்டு நோபல் பரிசு பெற்றவர்.
# டேவிட் ஹண்டர் ஹியூபெல்

## வெளியிணைப்புகள்

- Nobel Prize Biography
- Eye, Brain, and Vision - online book
- The Official Site of Louisa Gross Horwitz Prize
# அடால்ப் குவெட்லெட்

இவர் பல புள்ளியியல் இதழ்களையும் கழகங்களையும் ஏற்படுத்தினார். மேலும் பன்னாட்டுப் புள்ளியிஅலாளர்களிடையே கூட்டுறவை வளர்த்தார்.  
இவர் 1855 இல் உறுப்புக் குருதியொழுக்கு நோய்வாய்ப்பட்டார். அதிலிருந்து மெல்ல தேறலானார். அப்போதும் இவர் தன் அறிவியல் பணியைத் தொடர்ந்தார். இவர் 1874 பிப்ரவரி 17 இல் இறந்தார்; பிரசல்சு கல்லறையில் அடக்கம் செய்யப்பட்டார்.
# அடால்ப் குவெட்லெட்

## வாழ்க்கைப் பணி

இவரது ஆய்வு வானியல், வானிலையியல், கணிதவியல், புள்ளியியல், மக்கள்தொகையியல், சமூகவியல், குற்றவியல், அறிவியல் வரலாறு என பல அறிவியல் புலங்களில் அமைந்தது. அறிவியல் வளர்ச்சிக்கு இவர் கணிசமான பங்களிப்பைச் செய்ததோடு பொதுமக்களுக்கான பல அறிவியல் நூல்களை இயற்றியுள்ளார். இவர் பெல்ஜிய அரசுவான்காணகத்தை நிறுவினார். மேலும் இவர் பல தேசிய, பன்னாட்டு புள்ளியியல் கழககளையும் அறிவியல் இதழ்களையும் ஏற்படுத்தினார்.முதல்வரிசைப் பன்னாட்டுப் புள்ளியியல் பேராயங்கலின் தலைமை ஏற்றுள்ளார். இவர் விடுதலையான சிந்தனையாளர்.நிறுவன எதிர்ப்பாளர். ஆனால் இரைமறுப்பாலரோ பொருள்முதல் வாதியோ சமவுடைமையாளரோ அல்ல.
# அடால்ப் குவெட்லெட்

## வாழ்க்கைப் பணி

### சமூக இயற்பியல்

இவர் காலத்தில் நிகழ்தகவும் புள்ளியியலும் வானியலில் மட்டுமே பயன்படுத்தப்பட்டன. குறிப்பாக,பிழைகளைக் காண மீச்சிறு சதுரங்கள் முறை பரவலான பயன்பாட்டில் இருந்தது. இந்நிலையில், முதன்முதலாக இம்முறையைச் சமூக அறிவியல் புலங்களில் பயன்படுத்தியவர் குவெட்லெட்டே ஆவார்.இவ்வகைப் பயன்பாட்டுப் புலத்துக்கு இவர் சமூக இயற்பியல் எனப் பெயரிட்டார். சமூகவியலின் சிக்கலான தன்மையை இவர் அறிந்தவர் தான். எனவே பலசமூக மாறிகளை அளக்கவேண்டியதன் தேவையை உணர்ந்தார். இதில் இவரது குறிக்கோள் குற்றவீதம், திருமணவீதம், தற்கொலை வீதம் போன்ற சமூக நிகழ்வுகளின் புள்ளியியல் விதிகளைக் கண்டறிய விரும்பினார்.இவற்றை மற்ற சமூகக் காரணிகளால் விளக்க விரும்பினார். இந்த அணுகுமுறையை அக்கால அறிவியலார் விரும்பவில்லை. இவை மாந்தனின் தேர்வு விடுதலையோடு முரண்படுவதாக அவர்கள் கருதியுள்ளனர்.  
இவரது பெருந்தாக்கம் விளைவித்த நூல் *Sur l'homme et le développement de ses facultés, ou Essai de physique sociale*, என்பதகும். இதை இவர் 1835 இல் வெளியிட்டார். ஆங்கிலத்தில் இதன் பெயர் மாந்தனின் பனுவல் என இருந்தாலும் நேரடி மொழிபெயர்ப்பு "மாந்தனும் அவனது அறிவுப்புல வளர்ச்சியும்" அல்லது "சமூக இயற்பியல் கட்டுரைகள் " என்பதேயாகும். இதி இவர் சராசரி மாந்தன் (*l'homme moyen*) கருத்துப்படிமத்தை உருவாக்கியுள்ளார். இதில் அவனது அளக்கப்பட்ட இயல்புகளின் நிரல் புள்ளியியலின் இயல்பரவல் வரையைப் பின்பற்றுவதை எடுத்துகாட்டினார். இவர் இதுபோன்ர பல சமூக மாறிகளின் தரவுகளைத் தொகுத்து அவற்றின் நிரல் (சராசரி )மதிப்புகளைக் கண்டறிந்தார்.  
தான் அறிமுகப்படுத்திய , சொல்லைக் குவெட்லெட் பயன்படுத்தி விட்டதை அறிந்த அகத்தே காம்ப்டே, அவர் திரட்டிய புள்ளியியல் விவரங்களை ஏற்காததால், சமூகவியல் எனும் புதிய சொல்லை உருவாக்கிப் பயன்படுத்தலானார்.
# அடால்ப் குவெட்லெட்

## வாழ்க்கைப் பணி

### குற்றவியல்

குவெட்லெட் குற்றவியலில் பெயர் போனவர். இவரும் ஆந்திரே மைக்கேல் குவெரியும் இணைந்து குற்றவியலில் நேர்க்காட்சிவாதப் பள்ளியையும் நிலவரையியல் பள்ளியையும் உருவாக்கினர். இவை சமூகவியலில் விரிவாகப் புள்ளியியல் நுட்பங்களை பயன்படுத்தின. புள்ளியியல் பகுப்ப்பாய்வுவழி இவர் குற்றத்துக்கும் பிற சமூக்க் காரணிகளுக்கும் இடையே உள்ள உறவை நிறுவினார். அகவைக்கும் குற்றத்துக்கும், பாலினத்துக்கும் குற்றத்துக்கும் வலிவான உறவுகள் அமைவதை எடுத்துகாட்டினார்.குற்றத்தோடு உறவுடைய மற்ர காரணிகளாக, காலநிலை, வறுமை, கல்வி, குடிப்பழக்கம் ஆகியவை அமைதலைக் கண்டறிந்தார். தன் ஆய்வு விவரங்களைக் கொண்டு *குற்ற வளர்ச்சியைத் தூண்டும்காரணிகள்* எனும் நூலை வெளியிட்டார்.
# அடால்ப் குவெட்லெட்

## வாழ்க்கைப் பணி

### மாந்த அளவியல்

இவர் 1835 இல் *Sur l'homme et le développement de ses facultés, essai d'une physique sociale* எனும் ஆய்வில் நிரல் (சராசரி) மாந்தனின் இயல்புகளை விவரித்து அவை புள்ளியியலின் இயல்வரையைப் பின்பற்றுவதை விளக்கினார். இந்த இயல்வேறுபாடு மக்கள்திரளில் இயற்கைத் தேர்வு அல்லது செயற்கைத் தேர்வு நிகழ்வதை நிறுவின.  
இவர் கண்டறிந்த எடைக்கும் உயரத்துக்கும் உள்ள நிரலான உறவை பிற்காலத்தில் மக்கள் நலவாழ்வுத் திட்டங்கள் பின்பற்றலாயின. மிகவும் சிறுசிறு வேறுபாடுகளுடன் உடல்பொறுண்மை சுட்டி (குவெட்லெட் சுட்டி), இன்றுவரை பயன்பாட்டில் உள்ளது. இவரது மாந்த அளவியல் தரவுகள் இக்காலப் பயன்பட்டில் ஒவ்வொரு நுகர்வுசார் ஆக்கப் பொருள்களிலும் பயன்படுகிறது.
# அடால்ப் குவெட்லெட்

## தகைமைகளும் விருதுகளும்

இவர் 1839 இல் பல அரசு கழக ஆய்வுறுப்பினற்களைத் தேர்ந்தெடுத்துள்ளார். அவ்வாண்டு இவர் அக்கழகத்தின் அயல்நாட்டு உறுப்பினராகத் தேர்வு செய்யப்பட்டார்.
# அடால்ப் குவெட்லெட்

## வெளியீடுகள்

- 1823. ''Relation d'un voyage fait à la grotte de Han au mois d'août 1822'. 'With M.M. Kickx.
- 1827. *Recherches sur la population, les naissances, les décès, les prisons, les dépôts de mendicité, etc., dans le royaume des Pays-Bas*.
- 1829. *Recherches statistiques sur le royaume des Pays-Bas*.
- 1831. *The Propensity to Crime*.
- 1834. *Astronomie élémentaire*.
- 1835. *Sur l'homme et le développement de ses facultés, ou Essai de physique sociale*. 2 volumes.
- 1838. *De l'influence des saisons sur la mortalité aux différens âges dans la Belgique*.
- 1839. *Catalogue des principales apparitions d'étoiles filantes*.
- 1842. *A Treatise on Man and the Development of His Faculties*.
- 1843. *Sur l'emploi de la boussole dans les mines*.
- 1845&ndash;1851. *Sur le climat de la Belgique*. 2 volumes.
- 1848. *Du système social et des lois qui le régissent*.
- 1848. *Sur la statistique morale et les principes qui doivent en former la base*.
- 1850. *Mémoire sur les lois des naissances et de la mortalité à Bruxelles*.
- 1853. *Mémoire sur les variations périodiques et non périodiques de la température, d'après les observations faites, pendant vingt ans, à l'observatoire royal de Bruxelles*.
- 1864. *Histoire des sciences mathématiques et physiques chez les Belges*.
- 1867. *Météorologie de la Belgique comparée à celle du globe*.
- 1867. *Sciences mathématiques et physiques au commencement du XIXe siècle*.
- 1869. *Sur la physique du globe en Belgique*.
- 1870. *Anthropométrie, ou Mesure des différentes facultés de l'homme*.
# தமிழியல் (இதழ்)

தமிழ்நாடு அரசின் தமிழ் வளர்ச்சித் துறையின் சார்பாக **தமிழியல்** என்ற பருவ இதழ் வெளியாகின்றது. இதை உலகத் தமிழாராய்ச்சி நிறுவன வலைத்தளத்தில் இருந்து பதிவிறக்கிக் கொள்ளலாம்.
# தமிழியல் (இதழ்)

## இதழ் வரலாறு

பேராசிரியர் மறைதிரு எஸ்.தனிநாயகம் அடிகள் அவர்கள் 1951ஆம் ஆண்டு *தமிழ்க் கலாச்சாரம்* (Tamil Culture) என்ற இதழைத் தொடங்கினார். சென்னையில் நடைபெற்ற இரண்டாவது உலகத் தமிழாராய்ச்சி மாநாட்டிற்குப் பிறகு 'அனைத்துலகத் தமிழாராய்ச்சி மன்றம்' தனிநாயகம் அடிகளாரின் ஒப்புதலைப் பெற்று தமிழ்க் கலாச்சாரம் இதழினை 'தமிழியல்' என்ற இதழாகப் பெயர் மாற்றம் செய்து வெளியிட்டு வந்தனர். 1972 ஆம் ஆண்டு முதல் உலகத் தமிழாராய்ச்சி நிறுவனம் தமிழியல் ஆய்வு இதழை வெளியிட்டு வருகிறது.
# வராக சம்ஹார மூர்த்தி

**வராக சம்ஹார மூர்த்தி** என்பது அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். வராகம் என்பது காட்டுப்பன்றியைக் குறிக்கும் சொல்லாகும். வராக வடிவம் எடுத்து வந்த விஷ்ணுவை கொன்ற சிவனின் திருவுருவம் தான் *வராக சம்ஹார மூர்த்தி* என்று அழைக்கப்படுகிறது.
# வராக சம்ஹார மூர்த்தி

## வேறு பெயர்கள்

ஏனமடுத்தான்
# வராக சம்ஹார மூர்த்தி

## தோற்றம்

திருமாலின் வராக அவதாரத்தை சூலத்தினால் குத்தி ககொல்வதே வராக சம்ஹார மூர்த்தியின் வடிவாகும்.
# வராக சம்ஹார மூர்த்தி

## உருவக் காரணம்

பிரம்மனிடம் அழியா வரம் பெற்ற இரணியாக்கன் எனும் அசூரன் உலகை பாய் போல சுருட்டி கர்ப்போதக கடலுக்குள் சென்று ஒளித்து வைத்தான். இதை பார்த்த விஷ்ணு உடனேயே வராக அவதாரம் எடுத்து அவனை கொன்று உலகை மீட்டார். அதன் பின் கர்வம் கொண்டு எதிர்வந்த உயிர்கள் அனைத்தையும் வதைத்து உண்ண ஆரமித்தார். தேவர்களும், மனிதர்களும் சிவனிடம் மன்றாட, அவர்களுக்கு உதவும் பொருட்டு வேடனாக வடிவெடுத்தார் சிவன். வராகத்தினை சூலத்தினால் குத்தி அதை கொலை செய்தார், அதன் இரு கொம்பினை உடைத்து ஏரிந்தார். அந்த இரு கொம்புகளை தன்னுடைய கழுத்திலிருந்த மாலையில் இணைத்துக் கொண்டார். அதனால் அந்த வராக வடிவ விஷ்ணு சிவனால் கொல்லப்பட்டார் மற்றும் உயிர்த்தெழுக்க பட்டார்.  
இந்த விஷ்ணுவின் வராக அவதாரத்தை கொன்ற சிவனின் திருவுருவக் கோலம் தான் வராக சம்ஹார மூர்த்தி என்று வழங்கப்படுகிறது.
# வராக சம்ஹார மூர்த்தி

## இலக்கியங்களில்

*காட்டுப்பன்றியமை கொன்று அதின் கொம்புகளை உடைத்து கமடம் புயங்கம் சுரர்கள் பண்டையென்பு அங்கம் அணிபவர் சேயே* என திருப்புகழில் அருணகிரிநாதர் குறிப்பிடுகிறார். கர்வம் கொண்ட வராகம் பல்வேறு உயிர்களை கொன்றமையால், தேவர்களும், மனிதர்களும் சிவனிடம் சென்று அந்த வராகத்தினை கொல்ல வேண்டினர். சிவன் முருகனிடம் அந்த வராகத்தினை கொன்று அதின் இரு கொம்பினையும் உடைத்து வரும்படி கூற, முருகன் அந்த வராகத்தினை கொன்று அதின் இரு கொம்பினையும் உடைத்து வந்தார். அதனை சிவன் தன் கழுத்தில் இருந்த மாலையில் அணிந்து கொண்டார் என்றொரு புராணத்தினை திருப்புகழில் அருணகிரிநாதர் குறிப்பிடுகிறார்.  
அந்த வராகத்தினை கொன்று அதின் இரு கொம்பினையும் அணிந்த சிவனின் வடிவத்தினை தமிழகத்தில் மக்கள் வராக சம்ஹார மூர்த்தி என்று போற்றியுள்ளனர். இந்த புராணம் வராகத்தினை சிவன் கொன்றமை குறித்த தொன்மக் கதையிலிருந்து மாறுபட்டதாக உள்ளது.
# டெர்ரி வினோகிராட்

**டெர்ரி ஆலன் வினோகிராட்** (Terry Allen Winograd: பிப்ரவரி 24, 1946) ஓர் அமெரிக்கக் கணிப்பொறி அறிவியலாளரும் உளவியலாளரும் ஆவார். மேரிலாந்தில் உள்ள டகோமா பார்க் என்ற ஊரில் பிறந்த டெர்ரி வினோகிராட் இயற்கை மொழிகளைப் புரிந்து கொள்ளும் மூளையை முன்மாதிரியாகக் கொண்டு கணிப்பொறி நிகழ் நிரல் (SHRDLU) ஒன்றை உருவாக்கியுள்ளார்.
# இலங்கையின் அரச ஆசியர் சமூகம்

**இலங்கையின் அரச ஆசியர் சமூகம் ** (*Royal Asiatic Society of Sri Lanka*, RASSL) இலங்கையின் கொழும்பு நகரில் அமைந்துள்ள ஓர் அமைப்பு. அறிவு வளர்ச்சிக்கான தொன்மையான இலங்கைச் சமூகங்களில் ஒன்றான இது 160 ஆண்டு கால வரலாற்றை உடையது. 1845 பெப்ரவரி 7 இல் நிறுவப்பட்ட இந்தச் சமூகம், பெரிய பிரித்தானியா, அயர்லாந்துகளின் அரச ஆசியர்ச் சமூகத்தை ஒட்டி கிழக்கத்திய ஆய்வுகளை மேற்கொள்வதற்கான இலங்கைக் கிளையாக அமைக்கப்பட்டது.
# இலங்கையின் அரச ஆசியர் சமூகம்

## வரலாறு

இச்சமூகத்தின் இடைவினைகளால் பல தேசிய நிறுவனங்கள் நிறுவப்பட்டுள்ளன: கொழும்பு தேசிய அருங்காட்சியகம், தொல்லியல் துறை, தேசிய ஆவணக் காப்பகத் துறை, வானிலை ஆய்வியல் துறை, புள்ளியியல் துறை, இலங்கைப் பல்கலைக்கழகம், வரலாற்று ஓலைச்சுவடி ஆணையம் மற்றும் சிங்கள அகராதி இவற்றுள் சிலவாகும். இலங்கையின் பழங்குடி மக்களான வேடுவர் குறித்த ஆய்வுகளை முன்நடத்தி உள்ளது. மகாவம்சத்தின் ஆங்கில மொழிபெயர்ப்பு, சிங்கள மொழியின் சொல்லியல், டச்சு ஆவணங்களின் மொழிபெயர்ப்பும் ஆய்வும், மாலைத்தீவுகள் குறித்த ஆய்வுகள், இலங்கையின் இடப்பெயராய்வியல் மற்றும் பாலி புத்தகுருக்களின் குறிப்புக்களை சிங்கள மொழியிலாக்கம் போன்ற ஆய்வுகளை முன்னிருந்து மேற்கொண்டுள்ளது. இலங்கையின் பிரித்தானியத் தேசாதிபதிகள், நீதித்துறை, அரசுப்பணி மற்றும் மருத்துவத் துறை உயர் அதிகாரிகள் இதன் அங்கத்தினர்களாக இருந்தமையால் துவக்க நாட்களில் இச்சமூகத்திற்கு பெருமதிப்பு இருந்தது.  
1916 இலிருந்து இலங்கை அதிகாரிகளும் அனுமதிக்கப்பட்டனர்; முதன்முதலில் அவ்வாறு அங்கத்தினரானவராக சேர் பொன்னம்பலம் அருணாசலம் இருந்தார். தொடர்ந்து சர் பவுல் பீரிசு, சர் பாரன் ஜயதிலக போன்ற பல உள்ளூர் அறிஞர்கள் ஏற்றுக்கொள்ளப்பட்டனர்.
# இலங்கையின் அரச ஆசியர் சமூகம்

## இன்றைய நாளில்

1984 வரை நிலையான கட்டடம் இல்லாதிருந்த நிலையில் அதே ஆண்டில் *சேர் ஆனந்த குமாரசாமி மாவத்தை* (ஆனந்த குமாரசுவாமி சாலை)யில் அமைந்துள்ள *மகாவலி மையத்திற்கு* மாறியது; இந்தக் கட்டிடத்தை இலங்கை சனாதிபதி செயவர்த்தனவும் ஐக்கிய இராச்சியத்தின் பிரதமர் மார்கரெட் தாட்சரும் திறந்து வைத்தனர்.  
இந்தச் சமூகத்தின் முதன்மை கல்வி வெளியீடான *ஜர்னல்*, முதன்முதலில் 1846 சூன் 15 இல் வெளியிடப்பட்டது.
# கியூலியோ நட்டா

**கியூலியோ நட்டா** (Giulio Natta: 26 பிப்ரவரி, 1903 – 2 மே, 1979) ஓர் இத்தாலிய வேதியியலாளர் ஆவார். இத்தாலியில் இம்பெரியா என்னுமிடத்தில் பிறந்தார். இவரது முந்தைய ஆய்வுகள் மெத்தனால், ஃபார்மால்டிஹைடு, பியூட்ரால்டிஹைடு மற்றும் சக்சினிக் அமிலம் ஆகியவற்றின் நவீன தொழில்துறை தொகுப்புமுறைகளுக்கான அடிப்படையை உருவாக்கியது. 1953 ஆம் ஆண்டில் இவர் பெருமூலக்கூறுகள் தொடர்பான தீவிர ஆய்வைத் தொடங்கினார். ஜீக்லரின் வினையூக்கிகளைப் பயன்படுத்தி, இவர் புரோப்பிலீனின் பலபடியாக்கல் மூலம் பரிசோதனை செய்தார் மற்றும் மிகவும் வழக்கமான மூலக்கூறு கட்டமைப்பின் பாலிப்ரோப்பிலீன்களைப் பெற்றார். இந்த பலபடிகளின் பண்புளான அதிக வலிமை, அதிக உருகு நிலை போன்றவை விரைவில் வணிகரீதியாக மிக முக்கியமானதாக நிரூபிக்கப்பட்டது. உயர்ரக பலபடி வகைகளைக் கண்டுபிடித்ததற்காக 1963 ஆம் ஆண்டு வேதியலில் நோபல் பரிசு பெற்றவர். கார்ல் சீக்லெர் என்பவருடன் இப்பரிசினை கியூலியோ நட்டா பகிர்ந்துகொண்டார்.
# கியூலியோ நட்டா

## வெளியிணைப்புகள்

- Giulio biography at the Nobel Foundation
- Giulio Natta Nobel lecture
# கள்ளம் அஞ்சி ரெட்டி

**கள்ளம் அஞ்சி ரெட்டி** (*Kallam Anji Reddy*, தெலுங்கு:కళ్ళం అంజి రెడ్డి) (1940 - மார்ச்சு 15, 2013) ஓர் இந்திய மருந்துத்துறை தொழில்முனைவரும் டாக்டர். ரெட்டீசு லாபரேட்டரியின் நிறுவனர்-தலைவரும் ஆவார். இந்த நிறுவனத்தை 1984ஆம் ஆண்டில் நிறுவினார். இவரது முயற்சிகளால் இந்தியாவில் மருந்துகளின் விலை குறையத் தொடங்கியதுடன் அதுவரை மூலக்கூறுகளை இறக்குமதி செய்து வந்த நிலை மாறி ஏற்றுமதி செய்யும் நிலைக்கு இந்தியா முன்னேறியது. மருந்துத் துறையில் இவரது முதன்மையான முயற்சிகளை பாராட்டும் வண்ணம் இந்திய அரசு 2011இல் இவருக்கு பத்ம பூசன் விருது வழங்கியுள்ளது.  
இவரது நிறுவனத்தின் நிறுவனங்களின் சமூக பொறுப்பாற்றல் கடமையாக 1996இல் டாக்டர் ரெட்டீசு பவுண்டேசனை நிறுவினார். இந்தியப் பிரதமரின் வணிக மற்றும் தொழில்துறை குழுவில் உறுப்பினராக இருந்தார்.
# லைனசு பாலிங்

**லைனசு கார்ல் பாலிங்** (*Linus Carl Pauling*, பிப்ரவரி 28, 1901 – ஆகஸ்ட் 19, 1994) ஓர் அமெரிக்க வேதியலாளரும் உயிரி வேதியலாளரும் அமைதி ஆர்வலரும் எழுத்தாளரும் கல்வியாளருமாவார். லின்னஸ் பாலிங் 20 ஆம் நூற்றாண்டின் குறிப்பிடத்தக்க அறிவியலறிஞராவார். 1954 ஆம் ஆண்டு மூலக்கூறுகளின் அமைப்பையும், வேதிப்பிணைப்புகளையும் கண்டறிந்ததற்காக நோபல் பரிசு பெற்றவர். லின்னஸ் பாலிங் 1962 இல் அமைதிக்கான நோபல் பரிசினையும் பெற்றவர். இரண்டு முறை நோபல் பரிசு பெற்றவர்களுள் நால்வரில் ஒருவராகவும் (மற்றவர்கள்: மேரி கியூரி, ஜான் பார்டீன், பிரடெரிக் சேனர்) இரண்டு வெவ்வேறு துறைகளில் நோபல் பரிசு பெற்ற இருவரில் (மற்றொருவர் மேரி கியூரி- வேதியல் மற்றும் இயற்பியல்) ஒருவராகவும் உள்ளார்.
# லைனசு பாலிங்

## வெளியிணைப்புகள்

- Linus Pauling: Genius or Crank? a detailed overview of Pauling's work in molecular medicine and vitamin C.
- Linus Pauling Online a Pauling portal created by Oregon State University Libraries
- Francis Crick: The Impact of Linus Pauling on Molecular Biology (transcribed video from the 1995 Oregon State University symposium)
- The Ava Helen and Linus Pauling Papers at the Oregon State University Libraries
# டா. ரெட்டீசு

**டாக்டர் ரெட்டீசு லாபரேட்டரி வரையறுக்கப்பட்டது**, (*Dr. Reddy's Laboratories Ltd*) ஒருங்கிணைந்த முறையில் மருந்துத் தயாரிக்கும் ஓர் நிறுவனம் ஆகும். இது தனது தயாரிப்பை மூன்று வணிகப் பிரிவுகளால் குவியப்படுத்துகிறது: இவை உலகளாவிய பண்புசார் பிரிவு, மருந்துச் சேவை மற்றும் இயக்கத்திலுள்ள உட்பொருட்கள் (PSAI) பிரிவு, உரிமையுடை பொருட்கள் பிரிவு ஆகும். முன்னதாக ஐதராபாத்தில் அமைந்திருந்த பொதுத்துறை மருந்து தயாரிப்பு நிறுவனம், இந்திய மருந்துகள் மற்றும் மருந்துப் பொருட்கள் லிமிடெட்டில் பணியாற்றி வந்த அஞ்சி ரெட்டி என்பாரால் இந்த நிறுவனம் நிறுவப்பட்டது.டாக்டர் ரெட்டீசு பலவகைப்பட்ட மருந்துப் பொருட்களை இந்தியாவிலும் வெளிநாடுகளிலும் தயாரித்து சந்தைப்படுத்துகிறது. இந்த நிறுவனம் 190க்கும் கூடுதலான மருந்துகளையும் மருந்து தயாரிப்பிற்குத் தேவையான 60 இயக்கத்திலுள்ள மருந்து உட்பொருட்களையும் (APIs), நோய்நாடு கருவிப்பெட்டகங்களையும் , தீவிர சிகிட்சைப் பிரிவு மருந்துகளையும் உயிரித் தொழினுட்பப் பொருட்களையும் தயாரித்து வருகிறது.
# டா. ரெட்டீசு

## நிறுவன வரலாறு

டாக்டர் ரெட்டி 1984 ம் ஆண்டு நிறுவப்பட்டது. 1986 ஆம் ஆண்டில், ரெட்டி முத்திரை கருத்துக்கள்(branded formulations) செயல்பாட்டைத் தொடங்கியது. ஒரு ஆண்டுக்குள் ரெட்டி Norilet, இந்தியாவில் நிறுவனத்தின் முதல் அங்கீகரிக்கப்பட்ட பிராண்ட் துவக்கினர். புண் மற்றும் எதுக்குதலின் oesophagitis மருந்து - - அந்த நேரத்தில் இந்திய சந்தையில் மற்ற பிராண்டுகளில் அரை விலையில் தொடங்கப்பட்டது விரைவில், டாக்டர் ரெட்டிஸ் Omez, அதன் முத்திரை omeprazole மற்றொரு வெற்றி பெற்றார்.
# யுவென்டசு கால்பந்துக் கழகம்

**யுவென்டசு கால்பந்துக் கழகம்** (**Juventus F.C.**) இத்தாலின் சீரீ ஆ சங்க கால்பந்துக் கூட்டிணைவில் விளையாடும் கால்பந்துக் கழகம் ஆகும். இது பொதுவாக *யுவென்டசு* எனவும், அதன் ரசிகர்களால் *யுவெ* என்றும் அழைக்கப்படுகிறது. இது இத்தாலியின் டூரின், பீட்மோன்ட், நகரில் அமைந்துள்ளது. 1897-ஆம் ஆண்டு டூரின் மாணவர்களால் ஆரம்பிக்கப்பட்ட இக்கால்பந்துக் கழகம், இத்தாலியில் மிகப் பழமையான மூன்றாவது கால்பந்துக் கழகமாகும். மேலும் இதன் வரலாற்றில், இத்தாலியின் முதன்மைக் கூட்டிணைவிலேயே (1929-லிருந்து சீரீ-ஆ எனப்படுகிறது) பெரும்பாலும் இருந்திருக்கிறது (2006-07 பருவத்தைத் தவிர).  
யுவென்டசு கால்பந்துக் கழகம் இத்தாலியில் அதிக அளவில் கோப்பைகளை வென்ற கழகமாகும். மேலும் ஐ.எஃப்.எஃப்.எச்.எஸ்.(கால்பந்து வரலாறு மற்றும் புள்ளிவிவரத்துக்கான பன்னாட்டுக் கூட்டமைப்பு) நிறுவனப் புள்ளிவிவரங்களின்படி ஐரோப்பிய கால்பந்துக் கழகங்களின் தரவரிசையில் இரண்டாம் இடம் பிடித்திருக்கிறது. இக்கழகம் இருபத்தெட்டு கூட்டிணைவு வாகையர் பட்டங்களும், ஒன்பது இத்தாலியக் கோப்பைகளும், ஐந்து தேசிய உன்னதக் கோப்பைகளும், இரண்டு யூஈஎஃப்ஏ வாகையர் கூட்டிணைவுக் கோப்பைகளும் மற்றும் பல கோப்பைகளும் உட்பட 53 கோப்பைகளை வென்றுள்ளது. இத்தாலியில் மிக அதிக இரசிகர் பட்டாளம் உள்ள கால்பந்துக் கழகமாகவும், உலகளவில் கால்பந்து வட்டாரங்களில் பெருமதிப்புக்குரிய கழகமாகவும் இது திகழ்கிறது.  
இத்தாலியின் தேசிய கால்பந்து அணிக்கு இதன் பங்கு மிக முக்கியமானது. ஆரம்பகாலம் தொட்டே இக்கழக வீரர்கள் பலர் இத்தாலிய தேசிய அணியில் இடம்பெற்றுவருகின்றனர். இத்தாலி கால்பந்து உலகக் கோப்பையை வென்ற 1934, 1982 மற்றும் 2006 ஆகிய ஆண்டுகளில் இக்கழக வீரர்கள் இத்தாலிய அணியின் முக்கிய ஆட்டக்காரர்களாவிருந்தனர்.
# மென்பொருள் வெளியீடு வாழ்க்கைச் சக்கரம்

ஒரு கணிணி மென்பொருளின் வளர்ச்சி கட்டங்கள் மற்றும் அதன் முதிர்ச்சி ஆகியவைக் கூட்டாக மென்பொருள் வெளியீடு வாழ்க்கைச் சக்கரம் எனப்படும். இது அதன் ஆரம்பகால வளர்ச்சியில் இருந்து அதன் வெளியீடு வரை குறிக்கும். அம்மென்பொருளை மேன்படுத்தவே அல்லது அதில் உள்ள வழுவைக் களையவே கொண்டுவரப்படும் வெளியீடுகளும் இதில் அடங்கும்.
# மென்பொருள் வெளியீடு வாழ்க்கைச் சக்கரம்

## வளர்ச்சிக் கட்டங்கள்

### வரலாறு

மென்பொருள் வளர்ச்சியில் பயன்படுத்தப்படும் "ஆல்பா/பீட்டா" ஆகிய குறிச்சொற்கள் ஐபிஎம்-இல் உருவானவை. 1950களில் இருந்தே ஐபிஎம் அதன் வன்பொருள் வளர்ச்சிப் பணிகளில் இத்தகைய குறிச்சொற்களை பயன் படுத்தியிருக்கிறது. ஒரு புதிய உருவாக்கத்தை அறிவிக்கும் முன்பு செய்யப்படுவது "எ" சோதனை எனவும், அதை தயாரிப்புக்கு அனுப்பும் முன் செய்யப்படுவது "பி" சோதனை எனவும், அத்தாயாரிப்பை வெளியிடுவதற்கு முன்பு செய்வது "சி" சோதனை எனவும் அழைக்கப்பட்டது. மென்பொருள் ஐபிஎம்மின் முக்கிய அளிப்புகளில் ஒன்றான பின்பு, அறிவிக்கும் முன்பு செய்யப்படுவது ஆல்பா சோதனை எனவும், ஒரு மென்பொருளின் பயன்பாட்டுத் தயார் நிலையை காட்டுவது பீட்டா சோதனை எனவும் குறிப்பிடப்பட்டது. ஐபிஎம்மின் முந்தைய மென்பொருளில் ஒன்றில் மேலாளராகப் பனியாற்றிய மார்டின் பெல்ச்கி என்பவர் இவைகளை உருவாகியாதாக உரிமையெடுத்துக்கொண்டார். 1960களில் ஐபிஎம் இந்த குறிச்சொற்களை நீக்கியது, இருப்பினும் அதற்குள் இது பரவலாக வழக்கில் வந்துவிட்டது. தான் செய்யாமல் பயனாளர்களின் மூலம் செய்யப்படும் சோதனையை ஐபிஎம் "பீட்டா சோதனை" என்றழைக்காமல் "களச் சோதனை" என்று அழைத்தது.
# மென்பொருள் வெளியீடு வாழ்க்கைச் சக்கரம்

## வளர்ச்சிக் கட்டங்கள்

### முன்-ஆல்பா

முன்-ஆல்பா (Pre-alpha) என்பது ஒரு மென்பொருள் சோதனைக் கட்டத்திற்கு வரும் முன் மேற்கொள்ளப்படும் அனைத்து வேலைகளையும் குறிக்கும். தேவை ஆய்வு, மென்பொருள் வடிவமைப்பு, மென்பொருள் வளர்ச்சி, மற்றும் உருப்படி சோதனை ஆகிய அனைத்தும் இதில் அடங்கும். திரமூல மென்பொருள் உருவாக்கத்தில் பல விதமான முன்-ஆல்பா பதிப்புகள் உண்டு. குறிப்பிட்ட செயல்பாடுகளைக் கொண்டு திட்டமிட்டு, அவை நிறைவேறியவுடன் "தொலைகல்" பதிப்புகளாக வெளியிடப்படும்.
# மென்பொருள் வெளியீடு வாழ்க்கைச் சக்கரம்

## வளர்ச்சிக் கட்டங்கள்

### ஆல்பா

மென்பொருளை சேதனைக்கு உட்படுத்த துவங்கக்கூடிய கட்டத்தை ஆல்பா கட்டம் எனக் குறிக்கலாம் (ஆல்பா கிரேக்கத்தில் முதல் எழுத்து என்பதால் இங்கு ஒன்று/முதல் எனபதைக் குறிக்கிறது). இக்கட்டத்தில் உருவாக்குநர்கள் பொதுவாக வெள்ளைப் பெட்டி சோதனை உத்தியைக் கையாழுவார்கள். மேலான சரிபார்த்தல் வேலையை கருப்புப் பெட்டி அல்லது சம்பல்ப் பெட்டி சோதனை உத்தியின் மூலம் வேறு ஒரு சோதணை அணி செய்யும். நிறுவணத்திற்குள் கருப்புப்பெட்டி சோதணைக் கட்டதிற்கு செல்வது ஆல்பா வெளியீடு எனக்கூறப்படுகிறது.  
ஆல்பா மென்பொருட்கள் நிலையான செயல்பாடு இல்லாதவை, அதனால் தகவல் சேதாரம் ஏற்படலாம். ஆல்பா நிலையிலுள்ள தனியுரிமை மென்பொருட்கள் வெளியிடப்படுவது அரிது. இருப்பினும் திரமூல மென்பொருட்களில் ஆல்பா நிலை பொது வெளியீடு, பெரும்பாலும் மூலக் கோப்புகளாக, பரவலாக காணப்படும் ஒன்று. ஆல்பாக் கட்டம் வழக்காமாக சிறப்பியல்பு உறைவில் முடிவடையும், அதாவது அதற்குமேல் அந்த மென்பொருளில் புது சிறப்பியல்பு எதுவும் சேர்க்கப்படாது. இந்தக் கட்டத்தில் ஒரு மென்பொருள் சிறப்பியல்பு முழுமை பெற்றதாகக் கூறப்படுகிறது.
# மென்பொருள் வெளியீடு வாழ்க்கைச் சக்கரம்

## வளர்ச்சிக் கட்டங்கள்

### பீட்டா

இரண்டாம் கிரேக்க எழுத்தான பீட்டாவைக் கொண்ட கட்டம் ஆல்பாக்கட்டத்திற்கான அடுத்த கட்டம் ஆகும். இது பொதுவாக சிறப்பியல்பு உறைவில் துவங்குகிறது. பீட்டா நிலையில் உள்ள மென்பொருளில் பொதுவாக முழுமை அடைந்த மென்பொருளைவிட அதிக வழுக்கள் இருக்கும், அதனால் வேகம் மற்றும் செயல்திறன் விவகாரத்துடன் தகவல் சேதாரமும், இயக்கப் பழுதும் ஏற்படலாம். பீட்டாக் கட்டதில் பெரும்பாலும் பயன்பாடு சோதணை உத்தி கொண்டு பயனாளர்களை பாதிக்கக்கூடிய வழுகளை கலைவதில் கவனம் செலுத்தப்படும். பீட்டாப் பதிப்பில் உள்ள மென்பொருளை பயனாளர்களுக்காக பொதுவாக வெளியிடுவது **பீட்டா வெளியீடு** எனப்படும். இந்த வெளியீட்டில்தான் ஒரு மென்பொருள் முதன்முதலாக உறுவாக்கும் நிறுவணத்திற்கு வெளியில் பயன்பாட்டிற்கும் சோதணைக்கும் பொதுவாக அளிக்கப்படுகிறது.  
பீட்டாப் பதிப்பை பயன்படுத்தும் பயனாளர்கள் பீட்டா சோதணையாளர்கள் என்றழைக்கப்படுவர். இவர்கள் மெரும்பாலும் எந்த பணமும் இன்றி சோதணை செய்ய ஆர்வமுள்ள, இறுதியில் குறைந்த விலைக்கோ அல்லது இலவசமாகவோ அம்மென்பொருளைப் பெறும் வாடிக்கையாளர்களாகவோ அல்லது வருங்கால வாடிக்கையாளர்களாகவோ இருப்பர்.
# ஜி. ராமநாதன்

**கோ. ராமநாதன்** (இறப்பு: 20 நவம்பர் 1963) தமிழ்த் திரைப்பட இசையமைப்பாளர். இசைமேதை என்றும், சங்கீதச் சக்கரவர்த்தி என்றும் அறியப்படுகிறார். சுருக்கமாக ஜிஆர் எனவும் வழங்கப்பட்டார். தமிழ்த் திரைப்பட உலகின் நட்சத்திர அந்தஸ்த்து பெற்ற எம். கே. தியாகராஜ பாகவதரின் திரைப்படங்கள், சேலத்தைச் சேர்ந்த மாடர்ன் தியேட்டர்ஸ் மற்றும் கோயம்புத்தூரின் சென்ட்ரல் ஸ்டுடியோஸ் போன்ற நிறுவனங்கள் தயாரித்த திரைப்படங்களுக்கு இசையமைத்ததன் மூலம் பெரிதும் அறியப்படுகிறார். 1950-களில் வெளிவந்த சிவாஜி கணேசன், எம். ஜி. இராமச்சந்திரன் போன்றோரின் பெரும்பாலான சிறந்த திரைப்படங்களுக்கு இவரே இசையமைத்தார் என்பது குறிப்பிடத்தக்கது.
# ஜி. ராமநாதன்

## பிறப்பு, ஆரம்ப கால வாழ்க்கை

ஜி. ராமநாதன் தமிழ்நாட்டில் திருச்சிக்கு அருகிலுள்ள பிச்சாண்டார்கோவில் எனும் ஊரில் பிராமணக் குடும்பத்தில் பிறந்தார். இவரது தந்தையார் கோபாலசாமி ஐயர் இந்திய இரயில்வேயில் துணை ஆய்வாளராக பணியாற்றினார். ராமநாதன் ஐந்தாம் வகுப்புவரை மட்டுமே படித்துள்ளார். 1942இல் திருமணம் முடித்த இவருக்கு இரண்டு மகன்கள், சத்ய சாயி பாபாவின் மேலுள்ள பக்தியினால் அவர்களுக்கு சாய், பாபா என்று பெயரிட்டார். தனது 18ஆவது வயதில் பாரத கான சபா என்கிற நாடகக் குழுவில் ஆர்மோனியம் வாசிப்பவராக சேர்ந்தார். அதன் பிறகு புகழ்பெற்ற வி. ஏ. செல்லப்பா நாடகக் குழுவில் ஆர்மோனியம் வாசிப்புடன் பின்ணணிப் பாடகராகவும் சேர்ந்தார். 1932இல் கல்கத்தாவில் தயாரிக்கப்பட்ட காலவரிசி என்கிற தமிழ்ப்படத்தில் முதன்முதலாக இசைக்கருவியை இசைத்தார்.  
1938-ல் எம். கே. தியாகராஜ பாகவதர் தயாரித்த சத்தியசீலன் என்கிற படத்தில் இசையமைப்பாளராக அறிமுகமானார். ஆயிரம் தலை வாங்கிய அபூர்வ சிந்தாமணி என்கிற படத்தில் சன்னியாசி வேடத்தில் நடித்தார்.
# ஜி. ராமநாதன்

## திரைப்படத் துறைக்கான பங்களிப்புகள்

ஜி. ராமநாதன் முறையாக கர்நாடக இசை பயின்றதில்லை. ஆனாலும் கேட்டறிந்த கேள்வி ஞானத்தாலும், கர்நாடக இசையின் மீதிருந்த ஆர்வத்தாலுமே கற்றுக்கொண்டு இசையமைக்க ஆரம்பித்தார். இவர் இசையமைக்கத் தொடங்கிய 1940-களில் தமிழ்நாட்டில் திரைப்படத்தைப் போலவே நாடகங்களும் பிரபலமாயிருந்தன. ஆகையால் இரண்டையும் கையாளவேண்டியிருந்தது.  
இவர் இசையமைத்த காலகட்டங்களில் கர்நாடக இசையை அடிப்படையாகக் கொண்டே திரையிசையும் இருந்தது. ஆனாலும், திரையிசை, கர்நாடக இசைக்கு சமமாக கருதப்படவோ, ஏற்றுக்கொள்ளப்படவோ இல்லை. இதைத் தவறு என நிருபிக்கும் வகையில் இருந்தது எம். கே. தியாகராஜரின் ஹரிதாஸ் திரைப்படத்தில் **மன்மதலீலையை வென்றார் உண்டோ** என்கிற பாடலுக்கு இவர் அமைத்த இசை. இவர் கருநாடக இசையை அடிப்படையாகக் கொண்டு உருவாக்கப்படும் இசையே நிலைத்திருக்கும் என்பதில் மிகுந்த நம்பிக்கை உடையவராயிருந்தார்; இதற்கேற்றார்போல இவர் இசையமைத்தப் பாடல்கள் பாதி கர்நாடக (Semi-Classic) இசையிலேயே இருந்தது.  
ஜி. என். பாலசுப்பிரமணியம், எம். எல். வசந்தகுமாரி, மகாராஜபுரம் விஸ்வநாத ஐயர் போன்றோரின் குரல்களின் மீதும், இந்தித் திரைப்பட இசையமைப்பாளர் நௌஷத்தின் இசை மீதும் ஒரு தனி விருப்பம் கொண்டிருந்தார். இவருடைய இசையில் பாடியதில் எஸ். வரலட்சுமி மற்றம் ஜிக்கி ஆகியோரின் குரல் இவருக்கு மிகவும் விருப்பமானது. எம். கே. தியாகராஜரின் குரலின் மீது மிகப்பெரிய விருப்பம் கொண்டிருந்தார்; மேலும், ஒரு பாடகரிடம் என்ன எதிர்பார்க்கிறோமோ அதை எம்கேடியால் தான் தரமுடியும் என்பார். ஜிஆர், அவரே ஒரு நல்லப் பாடகர், தன்னுடைய இசையில் பொன்முடி திரைப்படத்திலும், கே. வி. மகாதேவன் இசையில் வந்த அல்லி பெற்ற பிள்ளை ஆகிய படங்களிலும் பாடியுள்ளார். எப்பொழுதும் பாடகரின் முழுத்திறமையையும் வெளிக்கொண்டுவர முயற்சிப்பார். பாடகர் டி. எம். சௌந்தரராஜன், ஜிஆரின் இசையில் அவருக்குத் திருப்தி அளிக்கும் வகையில் ஒரு பாடகரால் பாடமுடியும் என்றால், அந்தப் பாடகர் வேறு எந்த இசையமைப்பாளரின் இசையிலும், உலகின் எந்த மூலையிலும் எளிதாக பாடலாம் என்று சொன்னார்.  
தன்னுடைய இசையமைப்பின்போது பாடலை பதிவுசெய்யும் முன் பாடகர்கள் எப்படி பாட வேண்டும் என்பதையும் விளக்கிப் பாடிக் காட்டுவார். புதுயுகம் என்கிற திரைப்படத்தையும் தயாரித்துள்ளார். இவரின் கடைசி படம் தெய்வத்தின் தெய்வம். அருணகிரிநாதர் திரைப்படத்திற்கு இசையமைத்துக்கொண்டிருந்த போது மாரடைப்பால் இறந்தார். பிறகு இசையமைப்பாளர் டி. ஆர். பாப்பா அந்தப் படத்திற்கு இசையமைத்தார்.
# ஜி. ராமநாதன்

## திரைப்படத் துறைக்கான பங்களிப்புகள்

### இசையமைத்த திரைப்படங்கள்

#### 1940 - 1949

1. ஹரிஹரமாயா (1940)
1. பரசுராமர் (1940)
1. ஆர்யமாலா (1941)
1. சிவகவி (1943)
1. ஹரிதாஸ் (1944)
1. ஜகதலப் பிரதாபன் (1944)
1. ஸ்ரீ வள்ளி (1945)
1. ஆரவல்லி சூரவல்லி (1946)
1. கடகம் (1947)
1. குண்டலகேசி (1947)
1. மாயாவதி (1949)
# ஜி. ராமநாதன்

## திரைப்படத் துறைக்கான பங்களிப்புகள்

### 1950 - 1959

1. பொன்முடி (1950)
1. சுதர்சன் (1951)
1. ஜமீந்தார் (1952)
1. அமரகவி (1952)
1. ரோஹிணி (1953)
1. குமாஸ்தா (1953)
1. இன்ஸ்பெக்டர் (1953)
1. தூக்குத் தூக்கி (1954)
1. புதுயுகம் (1954)
1. டாக்டர் சாவித்திரி (1955)
1. மகேஸ்வரி (1955)
1. நல்ல தங்கை (1955)
1. சதாரம் (1956)
1. அமரதீபம் (1956)
1. கோகிலவாணி (1956)
1. நான் பெற்ற செல்வம் (1956)
1. புது வாழ்வு (1957)
1. புதுமைப்பித்தன் (1957)
1. மணமகன் தேவை (1957)
1. வணங்காமுடி (1957)
1. கற்புக்கரசி (1957)
1. சக்கரவர்த்தி திருமகள் (1957)
1. சமய சஞ்சீவி (1957)
1. காத்தவராயன் (1958)
1. வீரபாண்டிய கட்டபொம்மன் (1959)
1. பிரசிடெண்ட் பஞ்சாட்சரம் (1959)
# ஜி. ராமநாதன்

## திரைப்படத் துறைக்கான பங்களிப்புகள்

### 1950 - 1959

#### 1960 - 1969

1. ராஜா தேசிங்கு (1960)
1. சவுக்கடி சந்திரகாந்தா (1960)
1. கடவுளின் குழந்தை (1960)
1. தோழன் (1960)
1. நாகநந்தினி (1961)
1. கப்பலோட்டிய தமிழன் (1961)
1. பட்டினத்தார் (1962)
1. அரசிளங்குமரி (1962)
1. சித்தூர் ராணி பத்மினி (1963)
1. காப்டன் ரஞ்சன் (1969)
# ஜி. ராமநாதன்

## திரைப்படத் துறைக்கான பங்களிப்புகள்

### பாடகராக

- பொன்முடி (1950) திரைப்படத்தில் டி. வி. ரத்தினத்துடன் இணைந்து பாடினார்.
# இரேச்சல் கோரீ

<big>**இரேச்சல் கோரீ**</big> (Rachel Corrie) (ஏப்பிரல் 10, 1979&nbsp;– மார்ச்சு 16, 2003) ஓர் அமெரிக்க அமைதிக்காக உரிமைப்போராட்டம் நடத்திய ஆர்வலர்; இவர் அனைத்துலக ஒற்றுமை இயக்கம் (International Solidarity Movement) என்னும் அமைதிசார் நிறுவனத்தின் உறுப்பினராகவும் இருந்தார். அமெரிக்காவின் வடமேற்கே அமைந்த வாசிங்டன் மாநிலத்தில் உள்ள ஒலிம்பியா என்னும் ஊரில் பிறந்த இவர் இசுரேலில் காசா நிலப்பகுதியில் இசுரேலியப் தற்காப்புப் படையினர் பாலத்தீன மக்களின் வீடுகளை இடித்துத்தள்ளும் நடவடிக்கையை எதிர்க்கும் முகமாக அங்கிருந்த அனைத்துலக ஒற்றுமை இயக்கத்தினருடன் சேர்ந்து இயங்கிய பொழுது, அங்கே இடித்துத் தள்ளிக்கொண்டிருந்த அரண்காப்பு இடிப்புந்தின் கீழ் நசுக்கப்பட்டு இறந்தார். அப்பொழுது இவருக்கு அகவை 23. இவர் இடிப்புந்தின் கீழ் நசுக்கப்பட்டு இறந்ததை ஓர் தன்னேர்ச்சி (எதிர்பாரத நேர்ச்சி) என்று இசுரேலிய அறமன்ற நடுவர்கள் தீர்ப்பளித்தனர்). அண்மையில் கோரீயின் குடும்பத்துக்கு இழப்பீடு தரவும் இசுரேல் நடுவர்கள் மறுத்துள்ளனர்
# ஐசுலாந்தின் ஆண்மையியல் அருங்காட்சியகம்

சிகுரோர் யார்டார்சான் என்ற ஆசிரியரால் 1997இல் நிறுவப்பட்ட இந்த அருங்காட்சியகத்தை அவரது மகன் யோர்ட்டூர் கிசுலி சிகுரோசான் நடத்தி வருகிறார். சிகுரோருக்கு சிறுவயதில் கொடுக்கப்பட்ட எருதின் ஆண்குறியிலிருந்து வேயப்பட்ட மாட்டுச் சாட்டையே இத்தகைய ஆண்குறிகளில் அவருக்கு ஆர்வத்தைத் தூண்டியது. ஐசுலாந்திலுள்ள விலங்குகளின் உறுப்புக்களை நாட்டின் பல பகுதிகளில் இருந்தும் சேகரித்தார். நீளமுள்ள நீல திமிங்கலத்தின் ஆண்குறியின் முனையிலிருந்து, உருப்பெருக்கும் கண்ணாடி மூலமாக மட்டுமே காணக்கூடிய நீளமுள்ள வெள்ளெலியின் ஆண்குறி எலும்பு வரை சேகரித்துள்ளார். ஐசுலாந்து நாட்டுவழக்கில் காணவியலாது எனக் கூறப்படுகின்ற *எல்வ்* மற்றும் *டிரால்கள்* எனப்படும் இன விலங்குகளின் ஆண்குறிகளையும் இந்த அருங்காட்சியகத்தில் காட்சிப்படுத்தி உள்ளதாக கூறப்படுகிறது. எருதுகளின் விரைப்பைகளிலிருந்து உருவாக்கப்பட்ட விளக்குக் கவிப்புகள் போன்ற பல ஆண்மைவியல் கலைப்பொருட்களும் இங்கு சேகரிக்கப்பட்டுள்ளன.  
ஆண்டுக்கு பல்லாயிரம் பார்வையாளர்களை, முக்கியமாக பெண்களை, ஈர்க்கின்ற சுற்றுலாத் தலமாக இது புகழ் பெற்று வருகிறது. பன்னாட்டு ஊடக கவனத்தையும் பெற்றுள்ள இந்த அருங்காட்சியகத்தைக் குறித்து *தி பைனல் மெம்பர்* என்ற கனடிய ஆவணப்படமும் தயாரிக்கப்பட்டுள்ளது. ஆண்குறிகளைக் குறித்த ஒருமுகப்படுத்தப்பட்ட, அறிவியல்சார்ந்த முறையில் ஆய்வு மேற்கொள்ள தனிநபர்களுக்கு இயலபடுத்துவதே தனது நோக்கமாக இந்த அருங்காட்சியகம் அறிவித்துள்ளது.
# விக்கிப்பீடியா:முதற்பக்கக் கட்டுரைகள்/மார்ச்சு 17, 2013

**டெர்ரி பாக்ஸ்** கனடாவைச் சேர்ந்த தடகள விளையாட்டாளர் மற்றும் புற்று நோய் ஆய்வு செயற்பாட்டாளர். இவர் புற்றுநோய் ஆய்வு மேம்பாட்டு விழிப்புணர்வுக்காகவும் அதற்கான பணம் திரட்டலுக்காகவும் 1980 இல் கனடாவில் ஒரு குறுக்குச்சாலை ஓட்டத்தில் ஈடுபட்டார். புற்று நோயால் பாதிக்கப்பட்டத் தனது வலதுகால் துண்டிக்கப்பட்டிருந்த நிலையில் அவர் இந்த ஓட்டத்தை ஆரம்பித்தார். ஆனால் புற்றுநோய் அவரது நுரையீரல் வரை பரவி, ஓட்டத்தைத் தொடங்கி 143 நாட்களில் (5373 கிமீ) ஓட்டத்தை நிறுத்தவும், அவரது மரணத்துக்கும் காரணமானது. எனினும் அவரது ஓட்ட முயற்சி உலக முழுவதும் ஒரு விழிப்புணர்வை ஏற்படுத்தியது. 1981 இல் நடந்த வருடாந்திர *டெர்ரி பாக்ஸ் ஓட்டத்தில்* 60 க்கும் மேற்பட்ட நாடுகளைச் சேர்ந்தோர் பங்கேற்றனர். தற்போது இந்த ஓட்டம் புற்றுநோய் ஆய்விற்காக நடத்தப்படும் உலகின் மிகப்பெரிய ஒருநாள் நன்கொடை திரட்டும் நிகழ்வாக உள்ளது. 500 மில்லியன் கனடிய டாலருக்கும் மேலான பணம் அவர் பெயரில் திரட்டப்பட்டுள்ளது. அறுவை சிகிச்சைக்கு முந்தின இரவு டெர்ரி பாக்ஸ், டிக் டிராம் என்பவரின் கட்டுரையைப் படிக்க நேர்ந்தது. புற்றுநோயின் பாதிப்பால் காலை இழந்த டிக் டிராம் நியூயார்க் நகரில் நெடுந்தொலைவு ஓட்டம் ஓடியவர். அக்கட்டுரையினால் உந்தப்பட்ட பாக்ஸ் 14 மாத பயிற்சி எடுத்துக் கொண்டார். **மேலும்...**
---  
**தெர்னாத்தே சுல்தானகம்** என்பது இந்தோனேசியாவின் ஆகப் பழைய முஸ்லிம் அரசுகளில் ஒன்றாகும். இது பாப் மசூர் மலாமோ என்பவரால் 1257 ஆம் ஆண்டு நிறுவப்பட்டது. சுல்தான் பாபுல்லாஹ் (1570–1583) என்பவரின் ஆட்சிக் காலமே இவ்வரசின் பொற்காலமாகத் திகழ்ந்தது. அக்காலத்தில் தெர்னாத்தே சுல்தானகம் இந்தோனேசியத் தீவுகளின் கிழக்குப் பகுதியின் பெரும் பாகத்தையும் பிலிப்பீன்சின் தென்பகுதியையும் தன்னகத்தே கொண்டிருந்தது. தெர்னாத்தே சுல்தானகம் அக்காலத்தில் உலகிலேயே ஆகக் கூடியளவு கிராம்பு உற்பத்தி செய்யும் இடமாகத் திகழ்ந்ததுடன், 15 ஆம் நூற்றாண்டு முதல் 17 ஆம் நூற்றாண்டு வரையான காலப் பகுதியில் பிராந்திய வல்லரசாகவும் திகழ்ந்தது. தொடக்கத்தில் இவ்வரசின் பெயர் காப்பி இராச்சியம் என்றே இருந்தது. பின்னர் இதன் தலைநகரமான தெர்னாத்தே நகரின் பெயரால் பெயர் மாற்றம் பெற்றது. தெர்னாத்தே சுல்தானகமும் இதன் அண்டைய அரசாகிய திடோரே சுல்தானகமும் இணைந்த பகுதியே உலகின் மிக முக்கியமான கிராம்பு உற்பத்திப் பகுதிகளாக இருந்தன. அதன் காரணமாக, இவ்விரு அரசுகளின் ஆட்சியாளர்களே இந்தோனேசியத் தீவுகளிலேயே செல்வம் மிக்கோராயும் வல்லமை பொருந்தியோராயும் விளங்கினர். எனினும் இவ்விரு அரசுகளினதும் செல்வத்திற் பெரும் பகுதி ஒன்றுக்கொன்று போரிடுவதிலேயே வீணாகியது. **மேலும்...**
# ஜோகன் தோபரீனர்

**ஜோகன் உல்ப்காங்க் தோபரீனர்** (Johann Wolfgang Döbereiner: டிசம்பர் 13, 1780 &ndash; மார்ச் 24, 1849) ஒரு ஜெர்மானிய வேதியியலாளர். தனிமங்களுக்கிடையான ஒத்த பண்புகளைக் கண்டறிந்தவர்.தோபரீனர் தேர்ந்தெடுக்கப்பட்ட சில தனிமங்களின் சில பண்புகள் பிற தனிமங்களின் பண்புகளுடன் ஒத்திருப்பதைக் கண்டறிந்தார். லித்தியம் மற்றும் பொட்டாசியம் ஆகியவற்றின் அணு நிறை சோடியம் அணுவின் நிறையுடன் நெருக்கமாக இருந்தது. இதே போன்று நான்கு மும்மைத் தனிமங்களைக் கண்டறிந்தார். இந்த மும்மைகள் தோபரீனரின் மும்மைகள் என அழைக்கப்படுகின்றன. இவர் தோபரீனரின் விளக்கையும் கண்டுபிடித்தவராவார்.
# பவுல் எமில் புவபோதிரான்

**பவுல் எமில் (பிரான்சுவா) லெக்கொக் தெ புவபோதிரான்** (Paul Emile Lecoq de Boisbaudran: 18 ஏப்ரல் 1838 – 28 மே 1912) ஒரு பிரெஞ்சு வேதியலாளர் ஆவார். காலியம், சமாரியம், டிசிப்ரோசியம் ஆகிய தனிமங்களைக் கண்டறிந்தவர்.
# சுடலைக் குயில்

**சுடலைக் குயில்** அல்லது **கொண்டைக் குயில்** (**Jacobin Cuckoo** or **Pied Cuckoo** – *Clamator jacobinus*) ஆசியாவிலும் ஆப்பிரிக்காவிலும் காணப்படும் குயிலினப் பறவை. பருவமழை வருவதை முன்கூட்டியே அறிவிக்கும் வண்ணம் இப்பறவையின் வருகை இருப்பதாக இந்தியாவில் ஒரு நம்பிக்கை உள்ளது. இதில் ஓரளவே உண்மை இருப்பதாக மைகிரண்ட் வாச்சின் ஆய்வின் மூலம் அறியப்படுகிறது . இந்தியப் பழங்கதையியலில் இது **சாதகப் பறவை** எனவும் அறியப்படுகிறது. தொன்மங்களில் இப்பறவை மழை நீரை மட்டும் அருந்தும் என்றும், அதற்காக மேகத்தை நோக்கி வாயைத் திறந்து இருக்கும் என்று கூறப்பட்டுள்ளது. இப்பறவையாது தவிட்டுக் குருவி போன்ற பறவைகளின் கூட்டில் முட்டையிடக் கூடியது.
# சுடலைக் குயில்

## வகைபிரித்தல்

இதில் இனப்பெருக்க எல்லையை அடிப்படையாக்க் கொண்ட மூன்று கிளையினங்கள் உள்ளன:
- *C. j. serratus* (Sparrman, 1786) – தென்னாப்பிரிக்கா, தெற்கு சாம்பியா
- இலங்கை கொண்டைக் குயில் *C. j. pica* (Hemprich & Ehrenberg, 1833) – சகாராவிற்கு தெற்கே உள்ள ஆப்பிரிக்காவில் உள்ள வடக்கு சாம்பியா மலாவி மற்றும் வடமேற்கு இந்தியா முதல் நேபாளம், மியான்மர் வரை
- *C. j. jacobinus* (Boddaert, 1783) – தென் இந்தியா, இலங்கை, தென் மியான்மர்
# சுடலைக் குயில்

## உடல் தோற்ற விளக்கம்/கள அடையாளங்கள்

சுடலைக் குயில் 13 அங்குலம் அல்லது 31&nbsp;cm – 33&nbsp;cm நீளமுள்ளது. இதன் மேலுடல் சிறகுத்தொகுதி (தலை, கொண்டை உள்பட) கருப்பாக (சற்றே மினுமினுக்கும் பச்சை நிறங்கலந்து இருக்கும். பறத்தலுக்குதவும் சிறகுகள் கரும்பழுப்பாகவும் ஊடே அகன்ற வெண்பட்டையுடனிருக்கும். நீண்ட வால் (18&nbsp;cm) வெண்ணிற முனையுடன் காணப்படும். அடியுடல் வெண்மையாகவிருக்கும். அலகு கருப்பாகவும் கால் சற்றே நீலமாகவும் இருக்கும்.
# சுடலைக் குயில்

## பரவல்

சுடலை குயில் ஆப்பிரிக்கா, இந்தியா, இலங்கை, மியான்மார் ஆகிய நாடுகளில் காணப்படுகின்றது. இந்தியாவில் சமவெளிப் பகுதிகளிலும் மலைப்பகுதிகளிலும் (8000 அடி உயரத்திலும் கூட) காணப்படும்.
# சுடலைக் குயில்

## பரவல்

### இந்தியாவில் காணப்படும் இரு உள்ளினங்கள்

*Clamator jacobinus* என்ற கிளையினமானது பெரும்பாலும் தென்னிந்தியாவிலும் இலங்கையிலும் காணப்படுகிறது. இது ஆண்டு முழுவதும் இங்கேயே இருக்கும் உள்ளூர்ப் பறவையாகும். பொதுவாக கல்லுக்குருவிகளின் கூட்டில் முட்டையிடும். *Clamator jacobinus pica* என அழைக்கப்படும் துணையினம் ஆப்பிரிக்காவிலிருந்து மழைக்காலத்தின் துவக்கத்தில் வட இந்தியாவை வந்தடையும். குளிர் காலத்தில் ஆப்பிரிக்கா திரும்பும். இது உள்ளூர் சுடலைக் குயிலை விட சற்று பெரியது..
# இடிப்புந்து

**இடிப்புந்து** (*bulldozer*) என்பது இழுவை அல்லது உழுவை இயந்திரம் போன்ற ஓர் இயந்திரத்தின் முன்னே வேண்டாதவற்றை இடித்து அப்புறப்படுத்துவதற்கு ஏற்றவாறு பெரிய தடிப்பான மாழைத்தடுப்பு (உலோகத் தடுப்பு) பொருத்தியிருக்கும் நகரும் எந்திரம். இவ்வகை இடிப்புந்துகள் வீடுகள் கட்டுமானப் பகுதியில் பெரிய அளவிலான மண், குப்பை கூளங்கள் ஆகியவற்றை அசுர வலுவுடன் அகற்றவும், சுரங்கம் போன்ற பகுதிகளிலும் தொழிற்சாலைகளிலும் மிகுந்த எடையான பொருள்களை எடுத்துச் செல்லவும், நகர்த்தவும் பயன்படுத்தப்படுகின்றன. பொதுவாக இடிப்புந்து என்பது இழுவை அல்லது உழுவை எந்திரத்தை மாற்றி முன்னே பொருத்தப்பட்டிருக்கும் தடிப்பான மாழைத்தடுப்பு உள்ள எந்திர உந்தை மட்டுமே சிறப்பாகக் குறிக்கும், எடை மிகுந்த பொருள்களை ஏற்றிச் செல்லும் பிற வண்டிகளை கடுஞ்சுமை உந்துகள் என்றோ, நிலத்தை அகழும் பெரிய உந்துகளை அகழுந்துகள் என்றோ அழைக்கப்படும். இந்த இடிப்புந்துகளின் முன்னே இருக்கும் தடிப்பான தடுப்பு அல்லது தட்டகடு சற்றே உள்வளைந்தோ, தேவைக்கேற்பப் பல்வேறு வடிவுகளிலோ அமைந்திருக்கும்.
# இடிப்புந்து

## அமைப்பு

பெரும்பாலான இடிப்புந்துகள் வலிமை மிக்க இழுவை அல்லது உழுவை வகை எந்திர வண்டிகள். இழுவை வண்டிகளைப்போலவே நிலத்தில் நன்றாக உறுதியாக பற்றி இருக்கும் தன்மை கொண்டவை. மிகவும் கடுமையான நிலப்பகுதிகளிலும் எளிதில் சாய்ந்துவிடாமல் நகரும் தன்மை கொண்டது. அகலமான அடிப்பக்கம் கொண்டிருப்பதாலும், இந்த எந்திர வண்டிகளின் மிகுந்த எடை சீராக பரவி இருப்பதாலும் நிலைப்புத்தன்மை மிக்கதாக இருக்கும். எடை பரவி இருப்பதால் மணலிலோ சேறிலோ புதைந்து சிக்காமல் நகரும். வழக்கத்துக் கூடுதலான அகல அமைப்பு கொண்ட வண்டிகளை "குறைவழுத்த" (LGP, Low Ground Pressure) அல்லது சதுப்பு ஓடி ("swamp tracks") எந்திரவண்டிகள் என்றழைக்கப்படும். இந்த இடுப்புந்து வகை வண்டிகள் திறம்பட முறுக்குத்திறனைப் பிரித்து இழுவைத் திறனை (dragging ability) கூட்டவல்லன. கேட்டர்பில்லர் பேரெடை உந்துகளில் (பெரிய எடையுள்ள வண்டிகள்) டி9 (D9) என்னும் வகை 70 டன் எடை கொண்ட போர்ப்படைகள் பயன்படுத்தும் தாங்கிகளை இழுத்துச் செல்ல வல்லன. போர்க்களங்களில் பலவகையான தடகளை அகற்றவும் இவை பயன்படுத்தப் படுகின்றன.  
இடிப்புந்துகள் பெரும்பாலும் டீசல் உள் எரி பொறி வகை உந்தால் இயங்குவது.
# இடிப்புந்து

## வரலாறு

உள்ள சின்ஃகைம் (Sinsheim) என்னும் இடத்தில் உள்ள காட்சியத்தில் இருக்கும் கேட்டர்பில்லர் டி-9 இடிப்புந்து.]]
உழுவதற்காகப் பயன்படுத்திய எந்திர ஏர்க்கால் எந்திரத்தை மாற்றியமைக்கப்பட்ட ஃகோல்ட்டு என்னும் அமெரிக்க நிறுவன இழுவை எந்திரங்களே முதன்முதல் உருவாக்கப்பட்ட இடிப்புந்துகள். இவை முதல் உலக்ப்போர் காக கட்டத்தில், சாலை அமைப்புகளுக்கும், வேளாண்மை எந்திர பொறிகள் வழி பயிர்த்தொழில் செய்வதற்காகவும் உருவாக்கப்பட்டன.  
1923 ஆம் ஆண்டு சேம்சு கம்மிங்சு (James Cummings) என்பாரும், வரைபடக் கலைஞர் சே. ஏர்ல் மெக்லியாடு (J. Earl McLeod) என்பாரும் முதல் இடிப்புந்துக்கான வகுதிப் படம் (design) உருவாக்கினார்கள். இதன் அடிப்படையில் முதல் இடிப்புந்தையும் செய்தார்கள். இதன் ஒப்புரு அமெரிக்க மாநிலம் கன்சாசில் உள்ள மாரரோவில் என்னும் இடத்தின் சிட்டி பார்க்கில் உள்ளது. . திசம்பர் 18, 1923 அன்று, கமிங்சும் மெக்குலியாடும் (Cummings and McLeod) அமெரிக்க புத்தாக்க உரித்துக்குப் பதிவு செய்தனர் (U.S. patent #1,522,378), அது சனவரி 6, 1925 ஆம் நாள் வழங்கப்பட்டது- இவ்வுரிமம் இழுவை உழுவெந்திரத்திற்கான சேர்ப்புக் கருவிக்காகும் ("Attachment for Tractors.").  
1920கள் காலப்பகுதியில் மடிபட்டை உருள் கால்கள் அமைப்புகள் கொன்ட எந்திரங்கள் வழக்குக்கு வந்தன (அமெரிக்காவில்), எடுத்துக்காட்டாக கேட்டர்பில்லர் 60. இரப்பர் மெத்துருளி வகை வண்டிகள் 1940 களில் வழக்குக்கு வந்தன. கால்வாய்கள் தோண்டவோ, மண் அணைக்கட்டுகள் போல் எழுப்பவோ வண்டியின் முன்னே தட்டகடு (அகன்ற மாழையால் ஆன பாளம்போன்ற தடிப்பான தடுப்பு) பொருத்தப்பெற்ற வண்டிகள் பயனுக்கு வந்தன. இந்த தட்டகடு பிறபோன்ற குறுக்குவெட்டுத் தோற்றம் கொண்டதாகவோ நேரானதாகவோ இருந்தன வளைந்த தட்டகடு பிற்காலத்தில் தோன்றியது. இதன் ஓட்டுநர் அமர்திருக்கும் இடம் மூடிய அறை போன்ற அமைப்பு இல்லாததாக முதலில் இருந்தது.  
இன்று இடிப்புந்துகள் படைக்கும் நிறுவனங்களில் அமெரிக்காவின் கேட்டர்பில்லரும், சப்பானின் கோமாட்ஃசு (Komatsu), இங்கிலாந்தின் சேசிபி (JCB, சே.சி. பேம்ஃபோர்டு), அமெரிக்காவின் சான் தீயிர் (John Deere) போன்றவை முன்னணில் உள்ளவை.
# இடிப்புந்து

## இடிப்புந்து படைப்பகங்கள்

தொழிலகப் புள்ளிக்குறிப்புகளின்படி சாந்தூயி (Shantui) என்னும் நிறுவனமே 2010 ஆம் ஆண்டுக் கணக்கின் படி ஆண்டுக்குப் பத்தாயிரத்துக்கும் மேலானான இடிப்புந்துகளைப் படைத்து உலகில் முதலில் நிற்கின்றது. அடுத்ததாக அமெரிக்காவைச் சேர்ந்த கேட்டர்பில்லர் நிறுவனமாகும். இது ஆண்டுக்கு 6,400 இடிப்புந்துகளைப் படைக்கின்றது.
# ஆன்டி ரூபின்

ஆன்ட்ரு ஈ. ரூபின்(ஆங்கிலம்:Andrew E. Rubin) ஆண்ட்ராய்டு இங்க்(Android Inc.,) மற்றும் டேஞ்சர் இங்க்(Danger Inc.,) ஆகிய இரண்டு நிறுவனங்களின் துணை நிறுவனர் மற்றும் முதன்மைச் செயல் அதிகாரியும் ஆவார். மேலும், இவர் மார்ச் 2013 வரை கூகிளின் நகர்பேசி மற்றும் எண்ணிமத் தரவு பிரிவிற்கு துணைத் தலைவராகவும் இருந்தார், அப்பொழுது அவர் நுண்ணறிபேசிகளில் இயங்குதளமாக இருக்கும் ஆண்ட்ராய்டின் உருவாக்கம் மற்றும் மேம்பாட்டையும் கவனித்துவந்தார். இவர் தனது பெயரில் 4 கண்டுபிடிப்புகளுக்கான காப்புரிமையைக் கொண்டுள்ளத்தோடு, 100 மில்லியன் அமெரிக்க டாலர் சொத்து மதிப்புடையவர் எனவும் நம்பப்டுகிறது. மார்ச் 13, 2013-ல் லாரி பேஜ் தனது வலைப்பூவில் ரூபின் தனது தற்போதைய ஆண்ட்ராய்டு பொறுப்பகளிலிருந்து விடுவிக்கப்பட்டு கூகிளின் மற்ற திட்டங்களை கவனிப்பார் என அறிவித்தார். தற்போது ரூபினின் பொறுப்புகள் தமிழ்நாட்டைச் சேர்ந்த கணிணியில் வல்லுனரான சுந்தர் பிச்சையிடம் தரப்பட்டுள்ளது.
# திக்குப் பாலகர்

**திக்குப் பாலகர்** என்னும் சொல் திசைகாப்பாளரைக் குறிக்கும். இது சோதிடக்கலையின் ஒரு கணிப்பு. திசையை எண்கோணமாக்கி, ஒவ்வொரு திசைக்கும் சில இருப்புகளைக் காட்டுவது இதன் நெறி. கோணத்திசைகளில் குறிப்பிட்ட தெய்வங்கள் இருந்து காப்பதாக எண்ணிக் கணிப்பர்.  
| திசை காக்கும் தெய்வம் | திசை | சின்னம் | திசையானையின் பெயர் | திசையின் பெயர் |
| --- | --- | --- | --- | --- |
| இந்திரன் | கிழக்கு | கொடி | ஐராவதம் | அருகன் திசை |
| அங்கி | தென்கிழக்கு | பூனை | புண்டரீகம் |  |
| இயமன் | தெற்கு | சீயம் | வாமனம் |  |
| நிருதி | தென்மேற்கு | ஞாளி | குமுதம் |  |
| வருணன் | மேற்கு | இடபம் | அஞ்ஞானம் |  |
| வாயு | வடமேற்கு | கழுதை | புட்ப-தந்தம் |  |
| குபேரன் | வடக்கு | யானை | சார்வபூமம் | சோமன் திசை |
| ஈசானன் | வடகிழக்கு | காகம் | சுப்ரதீகம் | } |
# திக்குப் பாலகர்

## கருவிநூல்

- சேந்தன் திவாகரம், பல்பெயர் கூட்டத் தொகுபெயர்த் தொகுதி, பதிப்பு, செவசித்தாந்த நூற்பதிப்புக் கழகம், 1958